Diari Oficial de la Generalitat Valenciana


Sumari del DOGV 4227, del 12-04-2002 (2002/2847)

Informació pública de les bases específiques de convocatòria de dues places de tècnic d'escola infantil, mitjançant el sistema de concurs oposició de l'Ajuntament de Monserrat.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   4227

Data del DOGV
:   12-04-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/2847


Data del document
:   12-03-2002

Organisme emissor
:   Ajuntament de Montserrat

Tipus de document
:   Convocatòria

Descriptors 

:   * Montserrat
    * administració local
    * concurs administratiu
    * personal docent
    * ensenyament primari

Informació pública de les bases específiques de convocatòria de dues places de tècnic d'escola infantil, mitjançant el sistema de concurs oposició de l'Ajuntament de Monserrat. [2002/S2847]
  
Primera. Objecte de la convocatòria
  
És objecte d'aquesta convocatòria la provisió mitjançant el sistema selectiu de concurs oposició, de dues places pertanyents a l'oferta pública d'ocupació corresponent a l'any 2001, personal laboral.
  
Segona. Condicions dels aspirants
  
1. Tenir la nacionalitat espanyola o la d'algun de la resta d'estats membres de la Unió Europea, o d'aquells estats, als quals els siga d'aplicació la lliure circulació de treballadors, segons els termes establits per la llei estatal que regula aquesta matèria.
  
2. Haver complit els 18 anys.
  
3. Tenir el títol de Tècnic Superior en Educació Infantil, Tècnic Especialista en Jardí d'Infància o Curs d'Habilitació de la Conselleria d'Educació i Ciència per a professionals en actiu.
  
4.Tenir la capacitat física i psíquica suficients per al normal exercici de la funció.
  
5. No estar inhabilitat penalment per a l'exercici de funcions públiques.
  
6. No haver estat separat, mitjançant expedient disciplinari, del servei de qualsevol de les administracions públiques.
  
Tercera. Instàncies
  
1. Presentació d'instàncies.
  
Les instàncies per a sol·licitar prendre part en el concurs oposició hauran de dirigir-se a l'alcalde president de la corporació. S'hauran de presentar en el registre general d'aquesta durant el termini de 20 dies naturals, comptadors a partir de l'endemà de la publicació de l'extracte de la convocatòria en el Boletín Oficial del Estado.
  
Els aspirants manifestaran en la instància que compleixen, tots i cadascun dels requisits que s'exigeixen en la base segona, referits a la data en què acabe el termini de presentació d'instàncies. Aquests requisits hauran de mantenir-se al llarg de tot el procés selectiu durant el qual, en qualsevol moment, els interessats podran ser requerits perquè se'ls efectuen les comprovacions oportunes.
  
Les instàncies podran ser presentades també en la forma que determina l'article 38.4 de la Llei de Règim Jurídic de les Administracions Públiques i del Procediment Administratiu Comú.
  
2. Minusvàlids.
  
Els aspirants amb minusvalideses hauran de fer constar aquesta circumstància en la sol·licitud, en la qual hauran d'expressar la classe de discapacitat que els afecta.
  
3. Taxes per drets d'examen.
  
En el moment de presentar la sol·licitud s'haurà d'adjuntar el resguard d'haver ingressat a les arques municipals, o en el compte corrent 0030 3224 23 5650915900 la quantitat de 25,00 euros en concepte de taxes per drets d'examen.
  
S'haurà d'especificar en el document d'ingrés a quina prova selectiva correspon.
  
L'impagament dels drets d'examen, el fet de no aportar el justificant de l'ingrés o de no especificar a quina prova selectiva correspon implicarà l'exclusió de l'aspirant en la resolució per la qual s'aprova la relació d'aspirants admesos i exclosos.
  
Quarta. Admissió d'aspirants
  
1. Relació d'aspirants.
  
Acabat el termini reglamentari de presentació de sol·licituds, la presidència de la corporació farà pública la llista provisional d'aspirants admesos i exclosos en el Butlletí Oficial de la Província de València, el lloc on està exposada la llista d'admesos i exclosos, així com la data, hora i el local de realització de les proves. Durant els 10 dies hàbils següents a la citada publicació en el butlletí, els interessats podran sol·licitar la correcció dels defectes que hagen originat les possibles exclusions, així com presentar al·legacions, que es tindran en compte en la resolució per la qual s'eleve a definitiva la relació d'aspirants, que s'exposarà al tauler d'anuncis de l'Ajuntament.
  
2. Seran causes d'exclusió, a més de les ja indicades:
  
a) No complir algun dels requisits a què es refereix la base segona.
  
b) L'omissió de la signatura en la sol·licitud.
  
c) L'omissió en la sol·licitud del nombre del document nacional d'identitat.
  
Cinquena. Tribunal qualificador
  
Els vocals del tribunal hauran de tenir titulació o especialització iguals o superiors a les exigides per a l'accés a la plaça convocada. Estarà constituït de la forma següent:
  
1. Composició.
  
President: el de la corporació, o membre d'aquesta en qui delegue.
  
Secretari: el de la corporació, o membre d'aquesta en qui delegue.
  
Vocals:
  
- Un representant de l'administració del Consell de la Comunitat Valenciana.
  
- Psicòleg municipal.
  
- Un funcionari de carrera a proposta de la representació sindical.
  
2. Suplents.
  
El tribunal quedarà integrat pels suplents respectius, els qui, simultàniament amb els titulars, hauran de ser designats pel secretari i les vocalies d'aquest no delegables.
  
3. Designació i publicitat.
  
La designació dels membres del tribunal es farà pública en el Butlletí Oficial de la Província de València i al tauler d'edictes de l'Ajuntament.
  
La publicació de la composició nominal es verificarà almenys 15 dies abans de l'inici de la realització de les proves.
  
4. Constitució i actuació.
  
El tribunal no podrà constituir-se ni actuar sense l'assistència de més de la meitat dels seus membres, titulars o suplents, indistintament.
  
5. Assessors tècnics.
  
Quan la naturalesa de les proves així ho requerisca, podran designar-se assessors especialistes que col·laboraran amb el tribunal i exerciran l' especialitat tècnica respectiva.
  
6. Abstencions i recusacions.
  
Hauran d'abstenir-se de formar part dels òrgans de selecció de personal, la qual cosa s'haurà de notificar a l'Alcaldia:
  
- Els qui en els cinc anys anteriors a la publicació de la convocatòria hagueren realitzat treballs de preparació d'aspirants a proves selectives d'accés a l'administració pública.
  
- Els qui estiguen inclosos en alguns dels supòsits a què es refereix l'article 28.2 de la Llei 30/1992.
  
Així mateix els aspirants podran recusar-los en la forma establida en l'article 21 de l'esmentada llei.
  
Sisena. Inici i desenvolupament de l'oposició
  
L'ordre d'actuació dels aspirants, per a la pràctica dels exercicis que no puguen realitzar-se conjuntament, es realitzarà per sorteig a celebrar el mateix dia de la convocatòria en presència dels aspirants assistents.
  
Els opositors, que aniran a les proves proveïts del document nacional d'identitat, seran convocats per a cada exercici en crida única, excepte casos fortuïts o de força major degudament justificats i apreciats lliurement pel tribunal.
  
Setena. Procés selectiu
  
Fase d'oposició: estarà firmada per les següents proves:
  
- Exercici escrit. De caràcter obligatori i eliminatori.
  
Consistirà en la realització d'un test de 25 preguntes sobre el coneixement del temari de l'annex I.
  
La duració mínima de l'exercici serà de 20 minuts. El test contindrà respostes alternatives i sols una d'aquestes serà la correcta.
  
- Entrevista personal. De caràcter obligatori i no eliminatori.
  
Consistirà en una entrevista dialogada en valencià amb el tribunal de selecció sobre aptituds de l'aspirant al lloc de treball, i, si és procedent, sobre la seua trajectòria laboral.
  
Fase concurs
  
- Valoració dels mèrits conforme a la base vuitena.
  
Vuitena. Valoració de mèrits i qualificació dels exercicis
  
Fase d'oposició: fins a un màxim de 12 punts.
  
El test es qualificarà de 0 a 10 punts, i caldrà obtenir per a superar-lo un mínim de 5 punts.
  
L'entrevista es valorarà a criteri del tribunal sense que puga excedir la puntuació obtinguda pels aspirants de 2 punts.
  
Fase de concurs: fins a un màxim de 8 punts.
  
La puntuació màxima que pot obtenir-se en la fase de concurs no excedirà mai d'un 40% de la puntuació total del concurs oposició. En aquest sentit, el numero de puntuació total serà de 20 punts per la qual cosa els punts a obtenir per concurs seran com a màxim de 8 punts.
  
1. Experiència: es valorarà fins a un màxim de 6 punts a raó de 0,50 punts per any complet de serveis o fracció. L'experiència es valorarà atenent principalment al fet d'haver realitzat funcions semblants a les que s'haurà d'exercir , encara que podran valorar-se altres treballs realitzats, a criteri del tribunal.
  
Es tindrà en compte per a això la còpia autèntica o compulsada del contracte de treball, certificat de vida laboral altres documents de prova.
  
2. Cursos: fins a un màxim de 2 punts. Es tindran en compte que els cursos de formació i perfeccionament tinguen relació amb les funcions a exercir.
  
Cursos de 100 hores o més 0,50 punts per curs.
  
Cursos de menys de 100 hores 0,25 punts per curs.
  
La puntuació total de les proves selectives vindrà determinada per la suma de les qualificacions obtingudes en la fase d'oposició i en la de concurs.
  
Novena. Relació d'aprovats i presentació de documents
  
1. Relació d'aprovats.
  
Acabada la qualificació dels aspirants, el tribunal publicarà el nom dels aprovats per ordre de puntuació. El tribunal elevarà aquest nom a la presidència de la corporació perquè formule la corresponent proposta de contractació.
  
2.Presentació de documents.
  
Els opositors proposats presentaran a la secretaria d'aquest ajuntament durant el termini de 20 dies naturals, comptadors a partir de la publicació de la llista d'aprovats, els documents acreditatius de complir les condicions que s'exigeixen en la base segona per a prendre part en el concurs oposició, que són:
  
2.1 Fotocòpia del document nacional d'identitat acompanyada de l'original per a la seua compulsa.
  
2.2 Còpia autenticada o fotocòpia (acompanyada de l'original per a la compulsa) del títol. Si aquest document estiguera expedit després de la data d'acabament del termini de presentació d'instàncies, s'haurà de justificar el moment en què van concloure els estudis.
  
2.3 Certificat acreditatiu de no patir cap malaltia ni cap defecte físic ni psíquic que impedisca el normal exercici de la funció, expedit pel gabinet mèdic de l'empresa que sotmetrà l'aspirant a totes les proves de determinació que considere convenients.
  
2.4 Certificat de no estar inhabilitat penalment per a l'exercici de funcions públiques.
  
2.5 Declaració jurada de no haver sigut separat, mitjançant expedient disciplinari, de qualsevol administració o ocupació pública.
  
Així mateix hauran de presentar declaració de compatibilitat i de no percepció d'havers passius.
  
3. Pèrdua del dret a l'adjudicació del lloc de treball.
  
Els qui, dins del termini indicat i excepte causes de força major, no presenten la documentació o si la presenten no complisquen els requisits exigits o incórreguen en falsedat, quedaran anul·lades totes les seues actuacions sense perjuí de la responsabilitat en què puguen haver incorregut per falsedat en la instància. En aquest cas, la proposta del tribunal es considerarà realitzada a favor dels qui, havent superat totes les proves, tinguen cabuda en el nombre de places convocades. L'Alcaldia atorgarà aleshores els corresponents contractes, amb la resolució prèvia que procedisca.
  
Els que hagen superat les proves hauran d'obtenir en el termini de tres anys el títol Elemental de Coneixements de Valencià.
  
Deu. Incidències
  
El tribunal queda facultat per a resoldre els dubtes que es presenten i per a prendre els acords necessaris per al bon ordre de l'oposició en tot allò no previst en aquestes bases.
  
Onze. Facultat de l'alcalde
  
L'alcalde, degudament facultat a l'efecte, adoptarà les resolucions pertinents pel que fa a l'admissió d'aspirants, publicació d'anuncis i altres tràmits que procedisquen.
  
Dotze. Impugnació de la convocatòria
  
Contra aquestes bases, que esgoten la via administrativa, es podrà interposar recurs contenciós administratiu durant el termini de dos mesos, comptadors des de l'endemà de la publicació en el Butlletí Oficial de la Província de València, de conformitat amb el que estableix l'article 46 de la vigent Llei Reguladora de la Jurisdicció Contenciós Administrativa.
  
Annex I
  
1. Organització territorial de l'estat. Els estatuts d'autonomia.
  
2. El municipi: el terme municipal.
  
3. El municipi: la població. L'empadronament.
  
4. El municipi: l'organització municipal.
  
5. Principis generals del procediment administratiu: normes reguladores, dies i hores hàbils, terminis, recepció i registre de la documentació.
  
6. Fases del procediment administratiu general.
  
7. El procediment administratiu local: normes reguladores, expedients, registre d'entrades i sortides, comunicacions i notificacions.
  
8. Els contractes administratius en l'esfera local.
  
9. Responsabilitat de l'administració.
  
10. Els pressupostos de les entitats locals.
  
11. Normativa vigent sobre Educació Infantil: requisits mínims dels centres que imparteixen Educació Infantil a la Comunitat Valenciana.
  
12. Normativa vigent sobre Educació Infantil: requisits mínims dels centres incomplets que imparteixen educació infantil a la Comunitat Valenciana.
  
13. Objectius generals de l'Educació Infantil i de primer cicle de l'Educació Infantil.
  
14. La psicomotricitat i el joc, en el primer cicle d'Educació Infantil.
  
15. Característiques evolutives del xiquet de 0 a 2 anys.
  
16. Característiques evolutives del xiquet de 2 a 3 anys
  
17. Programació educativa a l'aula de 0 a 1 anys.
  
18. Programació educativa a l'aula d'1 a 2 anys.
  
19. Programació educativa a l'aula de 2 a 3 anys.
  
20. Organització d'un centre d'Educació Infantil de Primer Cicle.